ನಾಳೆ ಸರ್ಕಾರಿ ನಿವಾಸ ತೊರೆಯಲು ಸಿದ್ಧರಾದ ಸಭಾಪತಿ ಪ್ರತಾಪ್ಚಂದ್ರ ಶೆಟ್ಟಿ ಬೆಂಗಳೂರು: ವಿಧಾನ ಪರಿಷತ್ ಸಭಾಪತಿ ಪ್ರತಾಪ್ಚಂದ್ರ ಶೆಟ್ಟಿ ನಾಳೆ ಸರ್ಕಾರಿ ನಿವಾಸವನ್ನು ಹಿಂದಿರುಗಿಸಲು ನಿರ್ಧರಿಸಿದ್ದಾರೆ. ವಿಧಾನ ಪರಿಷತ್ನಲ್ಲಿ ನಡೆದ ಕೊಲಾಹಲ ನಂತರ ಸಭಾಪತಿಯ ರಾಜೀನಾಮೆ ಚರ್ಚೆಗಳು ದಿನದಿಂದ ದಿನಕ್ಕೆ ತೀವ್ರಗೊಳ್ಳುತ್ತಿರುವ ಬೆನ್ನಲ್ಲೇ, ಪ್ರತಾಪ್ಚಂದ್ರ ಶೆಟ್ಟಿ, ಸಭಾಪತಿಯವರಿಗೆ ನೀಡಲಾಗುವ ಸರ್ಕಾರಿ ಬಂಗಲೆ ತೊರೆದು ಊರಿಗೆ ತೆರಳಲಿದ್ದಾರೆ ಎನ್ನುವ ಮಾಹಿತಿ ಲಭ್ಯವಾಗಿದೆ. ಇಂದು ಒಂದು ಸರ್ಕಾರಿ ವಾಹನ ಹಿಂದಿರುಗಿಸಿರುವ ಅವರು ನಾಳೆ ಇನ್ನೊಂದು ಸರ್ಕಾರಿ ವಾಹನ ಹಾಗೂ ಬಂಗಲೆಯನ್ನು ತಮ್ಮ ಆಪ್ತ ಕಾರ್ಯದರ್ಶಿ ಮೂಲಕ ಹಿಂದುರುಗಿಸಲಿದ್ದಾರೆ ಎನ್ನಲಾಗಿದೆ.